b'\n_START_ARTICLE_\nDrusilla canaliculata\n_START_SECTION_\nUtseende\n_START_PARAGRAPH_\nEn liten (ca. 5 millimeter), slank, r\xc3\xb8dbrun kortvinge. Hodet er tydelig avsn\xc3\xb8rt fra halsskjoldet (pronotum), som er lengre enn bredt og har en markert lengdegrop i midten. Dekkvingene er ganske korte. Beina er r\xc3\xb8dgule og noks\xc3\xa5 lange._NEWLINE_Bakkroppen er bredest i midten, den bakerste delen m\xc3\xb8rk.\n_START_SECTION_\nLevevis\n_START_PARAGRAPH_\nI likhet med de andre artene i gruppen Lomechusini er denne arten sterkt knyttet til maur. Den er et rovdyr som fanger maur, men spiser trolig ogs\xc3\xa5 selvd\xc3\xb8de. Den kan finnes sammen med mange ulike maur-arter, men kanskje s\xc3\xa6rlig med slekten eitermaur (Myrmica spp.). Arten er s\xc3\xa6rlig tallrik p\xc3\xa5 fuktige steder i barskog._NEWLINE_Denne arten forsvarer seg ved \xc3\xa5 spr\xc3\xb8yte ut en kompleks blanding av irriterende kjemikalier som inkluderer alkaner, alkener, aldehyder, kinoner og hydrokinoner.'